Çirûsk (kovar)
Çirûsk kovareke kurdî ye û tê de nivîsên hunerî, wêjeyî, felsefî, civakî û întelektuelî hene. Armanca kovara "Çirûsk"ê ew e ku bi kurdî zimanê "raman"ê biafirîne. Her wiha kovar bingeh û navê xwe ji ekola hunerî-ramanî Çirûskîzmê digire. Ev kovar li Diyarbekir, ji aliyê Weşanxaneya Belkî ve tê çapkirin û edîtorê wê Rênas Jiyan e. Kovarê di sala 2007an de dest bi weşanê kir û her ji çar mehan carekê derdikeve. Kovarê hewl daye ku her celeb nivîsên ronakbîrên kurd di nava xwe de vehewîne. Hejmara 30'î a dawî di sala 2017'an hate weşandin piştî vê hejmarê weşana kovara qediya.